One Kings Lane สามารถระดมทุนจาก venture capital รวมกันได้มากถึงกี่ล้านดอลลาร์
A. 20 ล้านดอลลาร์
B. 900 ล้านดอลลาร์
C. 1,000 ล้านดอลลาร์
D. 200 ล้านดอลลาร์
คำตอบที่ถูกต้องคือ D.  เนื่องจาก เพราะ One Kings Lane สามารถระดมทุนจาก venture capital รวมกันได้มากถึง 200 ล้านดอลลาร์

One Kings Lane เว็บไซต์ขายเฟอร์นิเจอร์และของแต่งบ้านออนไลน์ ดาวรุ่งรายหนึ่งของวงการอีคอมเมิร์ซในโลกตะวันตก เปิดบริการครั้งแรกในปี 2009 โดยยึดเอาโมเดล Flash Sales หรือการขายสินค้าราคาถูกในระยะเวลาจำกัด เพื่อให้ผู้บริโภคบอกกันปากต่อปากในเชิงการตลาด และเพื่อให้ควบคุมสต๊อกสินค้าได้ง่าย

ความโดดเด่นของ One Kings Lane ส่งผลให้บริษัทสามารถระดมทุนจาก venture capital รวมกันได้มากถึง 200 ล้านดอลลาร์ และได้เงินจากบริษัท VC ชื่อดังอย่าง Greylock Partners, Kleiner Perkins โดยมูลค่าบริษัทตามราคาหุ้น (valuation) สูงถึง 900 ล้านดอลลาร์ มีสถานะเกือบเป็นบริษัท “ยูนิคอร์น” ที่มีมูลค่าเกิน 1,000 ล้านดอลลาร์

ในเดือนมิถุนายน 2016 One Kings Lane ขายกิจการให้กับ Bed Bath & Beyond บริษัทขายเฟอร์นิเจอร์และของแต่งบ้านรายใหญ่ของสหรัฐ (บริษัทอยู่ในตลาดหลักทรัพย์) ด้วยมูลค่าที่ไม่เปิดเผย โดยทาง Bed Bath & Beyond บอกแค่ว่า “ไม่เยอะนัก”

เนื่องจาก Bed Bath & Beyond เป็นบริษัทในตลาดหลักทรัพย์ ข้อมูลตรงนี้จึงมีรายงานในเอกสารที่ส่งต่อคณะกรรมการกำกับหลักทรัพย์ และเปิดเผยออกมาว่า One Kings Lane ขายออกไปในราคาต่ำเรี่ยดินเพียง 11.78 ล้านดอลลาร์เท่านั้น เกิดอะไรขึ้นกับบริษัทที่เคยมีมูลค่าสูงกว่า 900 ล้านดอลลาร์ แล้วต้องลดราคาลงมาหลายสิบเท่าเพื่อให้ขายออกไปได้

สาเหตุสำคัญคงเป็นเพราะ One Kings Lane มีมูลค่าสูงเกินจริงไปมาก จากกระแสการตื่นทองของโมเดล Flash Sale ที่ทำให้ธุรกิจลักษณะนี้บูมขึ้นมาพร้อมๆ กัน โดยธุรกิจที่ใกล้เคียงกันคือ Gilt Group และ Fab ซึ่งขายสินค้าแฟชั่นแบบ Flash Sale ก็มีมูลค่าสูงในช่วงเดียวกัน และต้องขายเลหลังแบบถูกๆ ในลักษณะเดียวกัน (Fab ขายในราคาเพียง 20 ล้านดอลลาร์)
ข่าวเศรษฐกิจและการเงิน